EkBass/fiwiki-20250220-pages-articles huggingface dataset:
Revolverimies

Revolverimies (The Shootist) on yhdysvaltalainen lännenelokuva vuodelta 1976. Se perustuu Glendon Swarthoutin edellisenä vuonna julkaisemaan romaaniin. Tarina kertoo ikääntyvästä, kuuluisasta revolverisankarista (John Wayne), joka on kuolemassa eturauhassyöpään ja joutuu kohtaamaan hahmoja menneisyydestään. The New York Timesin kriitikot valitsivat Revolverimiehen vuonna 2004 yhdeksi kaikkien aikojen tuhannesta parhaasta elokuvasta maailmassa. == Näyttelijät == == Lähteet == Luokka:Yhdysvaltalaiset lännenelokuvat Luokka:Vuoden 1976 yhdysvaltalaiset elokuvat Luokka:Don Siegelin ohjaamat elokuvat
Juho Konttajärvi

Juho Albanus (Kontta) Konttajärvi () oli suomalainen jääkärivääpeli ja Viron armeijan vänrikki. Hänen vanhempansa olivat torppari Juho Konttajärvi ja Johanna Lind.Suomen jääkärien elämäkerrasto 1938Suomen jääkärien elämäkerrasto 1975 ==Jääkärikausi== Konttajärvi työskenteli sahatyöläisenä ennen liittymistään vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 5. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. ==Suomen sisällissota== Konttajärvi saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 12. jääkäripataljoonan 1. komppaniaan. Hän otti osaa sisällissodan taisteluihin Kalevankankaalla ja Tampereella, missä hän haavoittui. ==Heimosoturi Kontta== Sisällissodan jälkeen hänet määrättiin Porin rykmentin III pataljoonaan, missä hän toimi vääpelinä 2. komppaniassa. Hänet siirrettiin seuraavaksi 11. heinäkuuta 1918 alkaen Helsingin jalkaväkirykmenttiin, mikä tunnettiin myöhemmin nimellä Itämeren jalkaväkirykmentti 1. Armeijasta hän erosi 23. tammikuuta 1919 vai liittyäkseen Viron vapaussotaan. Konttajärvi liittyi vapaaehtoisena Viron vapaussotaan lähtevään Ensimmäiseen suomalaiseen vapaajoukoon, missä hän toimi joukkueenjohtajana tiedusteluosastolla. Hänet siirrettiin myöhemmin Viron panssarijunadivisioonan suomalaiseen pataljoonaan. Viron vapaussodassa hän otti osaa taisteluihin Mustjoella, Mentzenissä (Möniste) ja Rosenhofissa (Vana Roosa). Virosta palattuaan hän liittyi Karjalan (Aunuksen) retkikuntaan 15. syyskuuta 1919, missä hänet sijoitettiin joukkueenjohtajaksi etappikomppaniaan. Sotaretkellä hän oli 1. tammikuuta 1920 saakka. Retkeltä palattuaan hän astui takaisin armeijan palvelukseen 21. helmikuuta 1920 ja hänet sijoitettiin Meripataljoonaan, joka tunnettiin myöhemmin nimellä Laivaston koulutuskunta. Meripataljoonassa hän toimi koulutusaliupseerina muun muassa miinakomppaniassa. Armeijasta hän erosi lopullisesti 1. lokakuuta 1925 ja siirtyi metsätyönjohtajaksi Pohjois-Suomeen. ==Talvi- ja jatkosota== Konttajärvi otti osaa talvisotaan joukkueenjohtajana Erillisessä Pataljoona 26:ssa ja jatkosodan puhjettua hänet komennettiin joukkueenjohtajaksi Erillinen osasto Petsamon komppania Tuuriin. Hänet kotiutettiin vielä ensimmäisenä sotavuonna ja hän siirtyi metsätöihin Ylitorniolle. Hänet haudattiin Ylitorniolle. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1891 syntyneet Luokka:Vuonna 1958 kuolleet
Maurice Houvion

Maurice Houvion (s. 4. heinäkuuta 1934 Saint-Dié, Vosges, Ranska) on entinen ranskalainen seiväshyppääjä. Houvion sijoittui seiväshypyssä Belgradin EM- kilpailuissa 1962 viidenneksi tuloksella 455 cm. Niin Tokion olympialaisissa 1964 kuin myöskään Budapestin EM-kilpailuissa 1966 hän ei selviytynyt karsinnasta loppukilpailuun. Ensimmäisissä sisäratojen EM-kilpailuissa Dortmundissa 1966 hän sijoittui seitsemänneksi tuloksella 440 cm. 176-senttinen ja 76-kiloinen Houvion voitti seiväshypyssä Ranskan mestaruuden vuosina 1962 ja 1963. Hän paransi Ranskan ennätystä vuonna 1962 neljästi (449, 451, 457 ja 460 cm) sekä vuonna 1963 kolmasti (464, 472 ja 487 cm). Maurice Houvionin poika Philippe Houvion oli seiväshypyn maailmanennätysmies. ==Henkilökohtaiset ennätykset== * Seiväshyppy: 490 cm (1968) * Kymmenottelu: 6 223 p (1961) ==Lähteet== * * * Luokka:Ranskalaiset seiväshyppääjät Luokka:Vuonna 1934 syntyneet Luokka:Elävät henkilöt
Erich Borchmeyer

Erich Borchmeyer (23. tammikuuta 1905 Münster - 17\. elokuuta 2000 Bielefeld) oli saksalainen pikajuoksun olympiamitalisti, joka saavutti hopeaa Los Angelesin olympialaisissa 1932 4 × 100 metrin viestissä ja pronssia samasta lajista neljä vuotta myöhemmin Berliinissä. EM-kisoissa hän voitti kultaa 4 × 100 metrillä Torinossa 1934 ja saavutti samoissa kisoissa hopeaa henkilökohtaiselta 100 metriltä. == Lähteet == *Erich Borchmeyer Bio, Stats, and Results Olympics at Sports-Reference.com Luokka:Saksalaiset olympiamitalistit Luokka:Saksalaiset pikajuoksijat Luokka:Vuonna 1905 syntyneet Luokka:Vuonna 2000 kuolleet
Caperio/Täby FC

Caperio/Täby Floorball Club on ruotsalainen salibandyn erikoisseura Täbystä. Seuran miesten edustusjoukkue pelaa kaudella 2013–2014 Ruotsin korkeimmalla sarjatasolla Svenska Superliganissa. == Miesten edustusjoukkue kaudella 2013–2014 == {| style="width: 250px;" Maalivahdit 32 Niklas Lodén 68 Filip Ausmaa 82 Andreas Enström Puolustajat 3 Pierre Ahlberg 9 Johan Rydberg 13 Andreas Westerlund 14 Robin Markström 50 Filip Ullmann 61 Niclas Eriksson 69 Oscar Norrman == Saavutukset == * Hopeaa: 2007, 2010 * Pronssia: 2008 == Aiheesta muualla == * Caperio/Täby FC - Seuran kotisivu Luokka:Täbyn kunta Luokka:Svenska Superliganin seurat
Jacques Pucheran

Jacques Pucheran (1817-1895) oli ranskalainen lintutieteilijä. Pucheran osallistui eläintieteilijänä Astrolabe-laivan Oseaniaan suuntautuneelle tutkimusretkelle 1837–1840. Retkikunnan johtajana toimi Jules Dumont d'Urville. Palattuaan hän kirjoitti, yhdessä Honoré Jacquinotin kanssa, selonteon retken lintutieteellisestä annista: Voyage au Pôle sud et dans l'Océanie sur les corvettes L'Astrolabe et La Zélée (1841-1854). Pucheran nimesi lukuisia uusia lintulajeja, muun muassa salomoninkakadun (Cacatua ducorpsii).ITIS == Lähteet == Pucheran, Jacques Pucheran, Jacques Pucheran, Jacques
IBK Dalen

IBK Dalen on vuonna 1990 perustettu ruotsalainen salibandyn erikoisseura Uumajasta. Seuran miesten edustusjoukkue pelaa kaudella 2020-2021 Ruotsin pääsarjassa Superliigassa ja naiset toiseksi korkeimmalla sarjatasolla Allsvenskanissa. IBK Dalenilla on 750 jäsentä ja 23 joukkuetta. Seuran kotihalli on Umeå Energi Arena. == Saavutukset == ;Miehet *Pronssia: 2003 ==Aiheesta muualla== * IBK Dalen - Seuran kotisivu Luokka:Svenska Superliganin seurat Luokka:Elitserienin seurat Luokka:Uumajan kunta Luokka:Vuonna 1990 perustetut urheiluseurat
Victor Sillon

Victor Sillon (24. joulukuuta 1927 Fort-de-France, Martinique – joulukuu 2021) oli ranskalainen seiväshyppääjä. Sillonin uran paras arvokisasaavutus oli neljäs sija Brysselin EM-kilpailuissa 1950 tuloksella 410 cm. Bernin EM- kilpailuissa 1954 hän sijoittui seitsemänneksi tuloksella 425 cm ja Tukholman EM-kilpailuissa 1958 sijalle 15 tuloksella 420 cm. Lontoon 1948 olympialaisissa hän sijoittui yhdeksänneksi tuloksella 395 cm. Melbournen 1956 ja Rooman 1960 olympialaisissa hän ei selviytynyt karsinnasta loppukilpailuun. 180-senttinen ja 74-kiloinen Sillon voitti seiväshypyssä Ranskan mestaruuden vuosina 1947–1951, 1954, 1956 ja 1958. Hän paransi Ranskan ennätystä useita kertoja vuosina 1948–1951, 1954–1956 ja 1960. Hän hyppäsi vuonna 1948 tuloksen 408 cm ja teki viimeisen ennätysparannuksensa vuonna 1960 tuloksenaan 441 cm. == Henkilökohtaiset ennätykset == * Seiväshyppy: 441 cm (1960) * Korkeushyppy: 190 cm (1949) * Kolmiloikka: 14,66 m (1953) == Lähteet == * * === Viitteet === Luokka:Ranskalaiset seiväshyppääjät Luokka:Vuonna 1927 syntyneet Luokka:Vuonna 2021 kuolleet
Robert Kerr (kirjailija)

Robert Kerr (1755 Roxburghshire – 11. lokakuuta 1813) oli skotlantilainen kirjailija, joka kirjoitti ja käänsi useita tieteellisiä teoksia. Kerrin isä oli jalokivikauppias James Kerr. Kerr opiskeli lääketiedettä Edinburghin yliopistossa ja toimi kirurgina Edinburgh Foundling Hospitalissa. Hän käänsi useita tieteellisiä teoksia englanninkielelle, kuten Antoine Lavoisierin Traitée Elémentaire de Chimie vuonna 1789. Vuonna 1792 hän julkaisi kaksiosaisen käännöksen The Animal Kingdom Linnén neliosaisesta Systema Naturaesta. Hän ei koskaan julkaissut sarjan kahta jälkimmäistä osaa. Vuonna 1794 Kerr luopui kirurgin praktiikastaan ja perusti paperitehtaan Berwickshireen. Yritys epäonnistui ja hän ryhtyi jälleen kirjoittamaan hengenpitimikseen vuonna 1809. Hän julkaisi useita pienempiä töitä, kuten General View of the Agriculture of Berwickshire. Hänen viimeinen käännöksensä oli Georges Cuvierin Recherches sur les ossements fossiles de quadrupedes. Teos julkaistiin postuumisti nimellä Essays on the Theory of the Earth. Hänen muita töitään ovat muun muassa järkälemäinen 18-osainen A General History and Collection of Voyages and Travels, jonka hän aloitti 1811 ja jonka viimeiset osat julkaistiin postuumisti 1820-luvulla. Kerrillä oli kolme lasta, poika ja kaksi tytärtä.electricscotland Teoksessaan The Animal Kingdom Kerr nimesi useita eläinsukuja ja -lajeja, muun muassa kettukusun (Trichosurus vulpecula) ja neitokakadun (Nymphicus hollandicus).ITIS == Lähteet == Luokka:Skotlantilaiset biologit Luokka:Brittiläiset tietokirjailijat Luokka:Brittiläiset eläintieteilijät Luokka:Brittiläiset kirurgit Luokka:Vuonna 1755 syntyneet Luokka:Vuonna 1813 kuolleet
Georges Breitman

Georges Breitman (27. maaliskuuta 1920 Pariisi – 27. tammikuuta 2014 Pariisi) oli ranskalainen yleisurheilija. Hänen päälajinsa oli seiväshyppy. Breitman sijoittui seiväshypyssä Oslon EM-kilpailuissa 1946 kuudenneksi tuloksella 390 cm. Brysselin EM-kilpailuissa 1950 hän sijoittui kahdeksanneksi tuloksella 380 cm. Lontoon 1948 olympialaisissa hän karsiutui seiväshypyn loppukilpailusta. Helsingin 1952 olympialaisissa hän osallistui kymmenotteluun, jonka hän jätti kesken. 172-senttinen ja 60-kiloinen Breitman voitti seiväshypyssä Ranskan mestaruuden vuosina 1943–1946 sekä 1953. Vuonna 1949 hän teki Ranskan ennätyksen 411 cm. Hänen uransa paras tulos oli vuonna 1952 hypätty 413 cm. ==Lähteet== * * ===Viitteet=== Luokka:Ranskalaiset seiväshyppääjät Luokka:Vuonna 1920 syntyneet Luokka:Vuonna 2014 kuolleet
Tuhansien lääkkeiden ja lärvien maa

Tuhansien lääkkeiden ja lärvien maa on rap-artisti/-tuottaja Panama Rayon Puukko-Allu-nimellä julkaistu ensimmäinen virallinen studioalbumi. Albumi julkaistiin 26. syyskuuta 2008 HCR Recordsin kautta. Levyllä esiintyyvät K.G.B.-jengistä tutut Mehmed, Tuupo, Make, Hepo-Reko, Lefa, Ipiza ja Puoskari. Albumia on ollut tuottamassa muun muassa DJ Ressu Italo. Sen julkaisugaala järjestettiin ravintola Lepakkomiehessä, jossa esiintyi myös helsinkiläinen rap-artisti Petos.http://www.redrum-187.com/content/phpBB2/viewtopic.php?t=2699 == Kappaleet == # Kilahtaa (mukana Mehmed, Jääkarhu Make, Puoskari & Hepo-Reko) - 4.23 # Muut maksaa laskut - 3.20 # Myrkkyä Suomeen - 3.16 # Käärmetanssi - 1.51 # Voidaanko mennä pihalle (mukana Puoskari) - 3.01 # Setä - 4.08 # Tuhansien lääkkeiden ja lärvien maa (mukana Tuupo, Puoskari & Lefa) - 5.19 # Sain oikeuksia (Mehmedin oma mix) (mukana Tuupo) - 2.18 # Pöhinää pessään (mukana Puoskari & Ipiza) - 3.22 # Äitini vika - 3.43 # Omaksi parhaaksi - 3.53 Kappaleessa "Setä" on sama biitti kuin Heikki Kuulan "Odevenks?" -kappaleessa. Lisäksi "Setä" -kappaleella ei räpätä, vaan siinä puhuu Jammu Siltavuori. Siltavuoren puhe on otettu Kolmas pyörä -ohjelman haastattelusta. == Lähteet == == Aiheesta muualla == * Puukko-Allu K.G.B MySpace -sivustolla * Albumin arvostelu Redrum-187 -sivustolla Luokka:Panama Rayon albumit Luokka:Panama Rayon tuottamat albumit Luokka:Vuoden 2008 albumit
Suomihuiput (Harri Marstio)

Suomihuiput on suomalaislaulaja Harri Marstion kokoelmalevy, joka julkaistiin vuonna 2003. Levy on osa Suomihuiput-kokoelmalevysarjaa. == Kappaleet == # Kalpeaakin kalpeempaa – 4'44 # Rakkauden jälkeen – 3'27 # Särkyneen toiveen katu – 3'51 # Surullinen sunnuntai # Älä kiiruhda – 3'56 # Karusellin hevoset – 4'28 # Vierellesi jään – 3'20 # Tyhjä tarina – 3'12 # Varjot – 3'09 # Tuulee ja sataa – 2'29 # Odotan sinua – 3'51 # Matalassa majassa – 2'58 # Tie – 4'04 # Strip-tease – 3'00 # Kaikessa soi blues – 2'44 # Julia – 3'18 # Tanssiaisten jälkeen – 3'50 # Yksin tähän jäin – 3'42 # Laulu ystävälle – 4'16 # Vielä pullo viiniä – 3'36 == Lähteet == * Albumi Marstion sivuilla Luokka:Vuoden 2003 kokoelma-albumit Luokka:Harri Marstion albumit
Åkerblom-liike

Åkerblom-liike tai åkerblomilaisuus oli lahko Suomessa 1910-luvun lopulla ja 1920-luvun alussa. Liikkeen johtajana toimi Maria Åkerblom yhdessä muun muassa Eino Vartiovaaran kanssa. Liike sai alkunsa Snappertunassa vuonna 1917, jolloin kaksitoistavuotiaan Åkerblomin uskottiin saavan profetioita Jumalalta. Åkerblom oli vakavasti sairas ja saarnasi nukkuessaan transsinkaltaisessa tilassa. Åkerblom alkoi saada kannattajia. Maria Åkerblom aloitti toimintansa Etelä-Suomessa, mutta suuren kannatuksen hän sai vasta siirryttyään Pohjanmaalle. Kokkolan ruotsinkielisten parissa liike kasvoi, samaten muun muassa Teerijärven kylässä. 1910-luvun ja 1920-luvun taitteessa kritiikki liikettä vastaan kasvoi. Huhujen mukaan liikkeen jäsenet pahoinpitelivät ihmisiä. Väitettiin myös, että liikkeen jäsenet varastelivat. Oikeuden käsittelyyn tuli myös tapaus, jossa Maria Åkerblom olisi ampunut yleisellä paikalla nimismiestä päin. Paikalla olleet liikkeen jäsenet todistivat tätä vastaan. Rikokset ja väärät valat johtivat yhä useampien jäsenten vangitsemiseen. Åkerblom-liikkeen johtajat olivat vaatineet jäseniään luovuttamaan omaisuutensa liikkeelle. Ensin jäsenet muuttivat Helsinkiin, ja tavoitteena oli myöhemmin siirtyä Pyhään maahan. Rikokset, vankeustuomiot ja niitä seuranneet ongelmat johtivat kuitenkin liikkeen kuihtumiseen. Åkerblom itse joutui vankilaan kahdeksaksi vuodeksi, jona aikana liike oli pirstaloitunut. Ainoastaan pieni ryhmä pysyi Åkerblomille uskollisena hänen kuolemaansa vuoteen 1981 asti. == Muu toiminta == Kansalaissodan jälkeen vallinneen elintarvikepulan aikana åkerblomilaiset harjoittivat Kokkolassa hyväntekeväisyyttä. He kutsuivat luokseen varattomien perheitten nälkää näkeviä lapsia ja tarjosivat heille ruokaa. Myöhemmin liike järjesti leikki- ja askarteluiltoja, joita Maria Åkerblom johti. ==Lähteet== *Gustav Björkstrand, Maria Åkerblom : elämän ja kuoleman lähettiläs, suom. Mirja Hovila Helsinki : Schildts, 2011 *Gustav Björkstrand, Åkerblom-rörelsen : en finlandssvensk profetrörelses uppkomst, utveckling och sönderfall, 2. muuttamaton painos. Åbo akademis förlag (Tidningsbokhandeln, jakelija), 1990. (väitöskirja) *Lindqvist, Ulla: Maria Åkerbloms sekreterare (Sahlgrens, 1991) *Snickars, Peter, Under liten himmel : historien om Maria Åkerblom, Labbet, 2010 == Aiheesta muualla== *Yle Arkivet: Maria Åkerblom och rörelsen Luokka:Kristilliset liikkeet
Georges Damitio

Georges Étienne Louis Damitio (20. toukokuuta 1924 Toulouse, Ranska – 7. syyskuuta 1994)Georges Damitio Sports Reference LLC. Viitattu 5.7.2011. oli ranskalainen yleisurheilija, jonka päälaji oli korkeushyppy. Damitio sijoittui Lontoon 1948 olympialaisissa korkeushypyssä viidenneksi tuloksella 195 cm ja pituushypyssä kuudenneksi tuloksella 707 cm. Brysselin EM-kilpailuissa 1950 hän osallistui vain korkeushyppyyn ja sijoittui kuudenneksi tuloksella 190 cm. Helsingin 1952 olympialaisissa hän sijoittui korkeushypyssä 13:nneksi tuloksella 190 cm. 185-senttinen ja 79-kiloinen Damitio voitti Ranskan mestaruuden korkeushypyssä vuosina 1947–1949 ja 1951–1953 sekä pituushypyssä vuonna 1947. Hän paransi korkeushypyn Ranskan ennätystä vuonna 1948 tulokseen 197 cm ja seuraavana vuonna tulokseen 202 cm. ==Henkilökohtaiset ennätykset== * Korkeushyppy: 202 cm (1949) * Pituushyppy: 735 cm (1947) ==Lähteet== * * * ===Viitteet=== Luokka:Ranskalaiset korkeushyppääjät Luokka:Ranskalaiset pituushyppääjät Luokka:Vuonna 1924 syntyneet Luokka:Vuonna 1994 kuolleet
Claude Bénard

Claude Bénard (s. 6. lokakuuta 1926 Gien, Loiret, Ranska) on entinen ranskalainen yleisurheilija, jonka päälaji oli korkeushyppy. Bénard saavutti Brysselin EM-kilpailuissa 1950 korkeushypyssä pronssia tuloksella 193 cm. Lontoon 1948 olympialaisissa hän karsiutui tuloksella 180 cm ja Helsingin 1952 olympialaisissa hän sijoittui 18:nneksi tuloksella 190 cm. 178-senttinen ja 68-kiloinen Bénard hyppäsi ennätyksekseen tuloksen 196 cm vuonna 1950. Ranskan mestaruutta hän ei voittanut kertaakaan. ==Lähteet== * * Luokka:Ranskalaiset korkeushyppääjät Luokka:Vuonna 1926 syntyneet Luokka:Elävät henkilöt
Triptolemos

Triptolemos () oli kreikkalaisessa mytologiassa Eleusiin kuninkaan Keleoksen ja Metaneiran poika, joka tunnettiin maanviljelyn keksijänä ja Eleusiin mysteereiden heeroksena. Kun Demeter kiersi ympäri maata etsimässä tytärtään Persefonea vanhan naisen hahmossa, hän sai vieraanvaraisen vastaanoton kuninkaalta saavuttuaan Eleusikseen, ja Keleos pyysi häntä lastenhoitajaksi pojilleen Demofonille ja Triptolemokselle. Palkitakseen Keleoksen vieraanvaraisuuden Demeter päätti tehdä tehdä Demofonista kuolemattoman polttamalla tämän kuolevaisen sielun pois perheen tulisijalla joka yö. Metaneira kuitenkin yllätti jumalattaren eräänä yönä pitämässä poikaansa tulessa ja keskeytti rituaalin huutamalla kauhusta, jolloin hänen poikansa paloi tuhkaksi. Demeter paljasti tällöin itsensä, ja opetti korvaukseksi Triptolemokselle maanviljelyn taidon.Apollodoros: Bibliotheke ('Kirjasto') 1.5.1 (engl. käännös).Homeeriset hymnit: Demeterille 2 (engl. käännös). Triptolemos siirtyi ympäri Kreikkaa lohikäärmeiden vetämällä siivekkäillä vaunuilla ja opetti maanviljelyn taitoa kaikkialla, minne hän meni.Hyginus: Fabulae cxlvii (engl. käännös). Kun Triptolemos saapui Aasia skyyttien luo, heidän kuninkaansa Lynkos kateellisena vieraansa taidoista yritti murhata hänet. Demeter kuitenkin muutti kuninkaan ennen tätä ilvekseksi.Ovidius: Muodonmuutoksia v.642–661 (engl.käännös). Triptolemoksen palattua takaisin Attikaan hänen isänsä halusi surmata hänet, mutta Demeter käski Keleoksen luovuttaa valtakuntansa pojalleen. Kuninkaaksi noustuaan Triptolemos perusti Thesmoforian, riitin Demeterin kunniaksi. Triptolemosta kunnioitettiin erityisesti Eleusiin lisäksi myös Ateenassa.Pausanias: Periegesis tes Hellados ('Kreikan kuvaus') 1.14.2–4 (engl. käännös). == Lähteet == Luokka:Kreikkalaisen mytologian sankarit
Georges Audouy

Georges Maurice Audouy (18. toukokuuta 1926 Notre-Dame-de-Liesse, Aisne – 30. maaliskuuta 2005 Pariisi) oli ranskalainen yleisurheilija, jonka päälaji oli korkeushyppy. Audouy sijoittui Oslon EM-kilpailuissa 1946 korkeushypyssä kahdeksanneksi tuloksella 190 cm. Hän voitti Ranskan mestaruuden samana vuonna. Ennätyksekseen 180-senttinen ja 72-kiloinen Audouy hyppäsi 194 cm vuonna 1949. == Lähteet == * * === Viitteet === Luokka:Ranskalaiset korkeushyppääjät Luokka:Vuonna 1926 syntyneet Luokka:Vuonna 2005 kuolleet
Jacques Madubost

Jacques Madubost (6. kesäkuuta 1944 Dangeau, Eure-et-Loir – 29. kesäkuuta 2018Jacques Madubost est mort ) oli ranskalainen yleisurheilija, jonka päälaji oli korkeushyppy. Madubost voitti Budapestin EM-kilpailuissa 1966 korkeushypyssä kultaa tuloksella 212 cm. Samana vuonna hän paransi Ranskan ennätystä ensin 214:ään ja sitten 215 senttimetriin. Ranskan mestaruutta hän ei kertaakaan voittanut. Madubost oli pituudeltaan 193-senttinen ja painoi parhaina urheiluvuosinaan 79 kiloa. == Lähteet == * * === Viitteet === Luokka:Ranskalaiset korkeushyppääjät Luokka:Vuonna 1944 syntyneet Luokka:Vuonna 2018 kuolleet
Robert Sainte-Rose

Robert Sainte-Rose (s. 5. heinäkuuta 1943 Fort-de-France, Martinique) on entinen ranskalainen yleisurheilija, jonka päälaji oli korkeushyppy. Sainte- Rose saavutti Budapestin EM-kilpailuissa 1966 korkeushypyssä hopeaa tuloksella 212 cm; kultaa voitti samalla tuloksella hänen maanmiehensä Jacques Madubost. Méxicon 1968 olympialaisissa hän sijoittui yhdeksänneksi tuloksella 209 cm. Ateenan EM-kilpailuissa 1969 hän sijoittui kymmenenneksi tuloksella 208 cm ja Rooman EM-kilpailuissa 1974 sijalle 13 tuloksella 210 cm. Tokion 1964 olympialaisissa ja Helsingin EM-kilpailuissa 1971 hän ei selviytynyt karsinnasta loppukilpailuun. Sisäratojen EM-kilpailuissa 1968 Madridissa hän sijoittui kahdeksanneksi tuloksella 208 cm. Ranskan mestaruuden 189-senttinen ja 79-kiloinen Sainte-Rose voitti vuosina 1964–1968. Ranskan ennätyksen hän hyppäsi neljästi: 212 cm vuonna 1965, 215 cm vuonna 1966, 216 cm vuonna 1967 sekä 219 cm vuonna 1968. ==Lähteet== * * * * Luokka:Ranskalaiset korkeushyppääjät Luokka:Vuonna 1943 syntyneet Luokka:Elävät henkilöt
Ensio Koivunen

Ensio Kalevi Koivunen (23. kesäkuuta 1930 ImpilahtiAlibi 6/1980, s. 10 – 27. toukokuuta 2003 Varkaus) oli suomalainen sarjamurhaaja.Rikostarinoita Suomesta - Liftarimurhat Hän murhasi pakokaasulla kolme naispuolista liftaajaa kesällä 1971, tästä tulee hänen liikanimensä Häkä-Enska.Markkula, Hannes, 1991: Suomalainen murha 1953-1990 (ISBN 951-96267-0-0) Koivunen oli ammatiltaan kaivinkoneenkuljettaja. == Lähteet == == Aiheesta muualla == *Ilta-Sanomien artikkeli murhista *Ensio Koivusen kuva Luokka:Suomalaiset sarjamurhaajat Luokka:Vuonna 2003 kuolleet Luokka:Vuonna 1930 syntyneet
Henry-Junior Elliot

Henry-Junior Elliot (s. 15. helmikuuta 1946 Reims, Ranska) on entinen ranskalainen yleisurheilija, jonka päälaji oli korkeushyppy. Elliot sijoittui Ateenan EM-kilpailuissa 1969 korkeushypyssä neljänneksi tuloksella 214 cm. Münchenin 1972 olympialaisissa hän sijoittui 15:nneksi tuloksella 210 cm. Méxicon 1968 olympialaisissa ja Helsingin EM-kilpailuissa 1971 hän karsiutui loppukilpailusta. Sisäratojen EM-kilpailuissa hän saavutti hopeaa Prahassa 1967 ja Belgradissa 1969, molemmilla kerroilla tuloksella 214 cm. Ranskan mestaruuden 175-senttinen ja 80-kiloinen Elliot voitti ulkoradoilla vuosina 1971–1972 sekä hallissa vuonna 1974. Vuonna 1968 hän hyppäsi Ranskan ennätyksen 217 cm. ==Henkilökohtaiset ennätykset== * Korkeushyppy: 218 cm (1972) * Pituushyppy: 751 cm (1970) * Kymmenottelu: 6 243 p (1969) ==Lähteet== * * * * Luokka:Ranskalaiset korkeushyppääjät Luokka:Vuonna 1946 syntyneet Luokka:Elävät henkilöt
Storvreta IBK

Storvreta Innebandy Klubb on vuonna 1989 perustettu ruotsalainen salibandyn erikoisseura Uppsalan Storvretan taajamasta. Se on Ruotsin neljänneksi suurin salibandyseura 711 lisenssipelaajalla ja 1700 pelaajalla. Seura järjestää vuosittain Ruotsin suurimman salibandyturnauksen Storvretacupin. Miesten edustusjoukkue pelasi kaudella 2013–2014 Ruotsin salibandyn korkeimmalla sarjatasolla Svenska Superliganissa. Kotiottelunsa he pelaavat IFU-areenalla. Seuran naisten edustusjoukkue pelaa I-divisioonaa. == Saavutukset == ; Miehet * Ruotsin mestaruus: 2010, 2011, 2012, 2016, 2018 * Pronssia: 2004, 2005, 2007, 2009 == Lähteet == == Aiheesta muualla == Storvreta IBK − Seuran kotisivu Luokka:Svenska Superliganin seurat Luokka:Uppsalan kunta
Sahankylä

Sahankylä tarkoittaa seuraavia asioita: *Sahankylä, kylä Alahärmässä *Sahankylä, kylä Eurassa *Sahankylä, kylä Hauholla *Sahankylä, kylä Kauhajoella *Sahankylä, kylä Keuruulla *Sahankylä, kylä Kurikassa *Sahankylä, kylä Lammilla
Warberg IC

Warbergs Innebandy Club 85 (lyh. WIC 85) on vuonna 1985 perustettu ruotsalainen salibandyn erikoisseura Varbergistä. Seurasta käytetään tavallisesti nimitystä Warbergs IC ja numerointi jätetään usein pois. Miesten edustusjoukkue pelaa kaudella 2013–2014 Ruotsin korkeimmalla sarjatasolla Svenska Superliganissa. Joukkueella on neljä Ruotsin mestaruutta ja 3 Euroopan Cupin voittoa. == Saavutukset == ; Miehet * Salibandyn Ruotsin mestaruus: 1998, 2005, 2007, 2008 * Hopeaa: 2001, 2003, 2009 * Pronssia: 1996, 2010 ==Katso myös== * Svenska Superligan ==Aiheesta muualla== * Warberg IC - Seuran kotisivu * Innebandymagazinet.se - Warberg IC * SvenskaFans - Warberg IC Luokka:Varbergin kunta Luokka:Svenska Superliganin seurat
IBF Falun

Innebandyföreningen Falun on ruotsalainen salibandyn erikoisseura Falunista. Miesten edustusjoukkue pelaa kaudella 2024–2025 Ruotsin salibandyn korkeimmalla sarjatasolla Svenska Superliganissa. ==Miesten edustusjoukkue kaudella 2018-19== {| style="width: 250px;" Maalivahdit 30 Emil Lilja 35 Johan Rehn 72 Adam Brodén Puolustajat 13 Thomas Holmgren 15 Simon Berg 21 Erik Erickson 22 Emil Johansson 66 Adam Fernqvist 71 Johan Fahlström 87 Emil Kalentun 97 Ciya Hajo == Saavutukset == ; Miehet: * Ruotsin mestaruus: 2013, 2014, 2015, 2017, 2020, 2021 * EuroFloorball Cup: 2013, 2014, 2015, 2017 ; Naiset: * Hopeaa: 1998, 1999, 2001, 2009 * Pronssia: 2002, 2003, 2006, 2007, 2010 == Aiheesta muualla == * IBF Falun - Seuran kotisivu * IBF Falun Ungdom Luokka:Falunin kunta Luokka:Elitserienin seurat Luokka:Svenska Superliganin seurat Luokka:Vuonna 1993 perustetut urheiluseurat
Pixbo Wallenstam IBK

Pixbo Wallenstam Innebandy Klubb on vuonna 1981 perustettu ruotsalainen salibandyn erikoisseura Mölnlyckestä. Seuran sekä miesten että naisten edustusjoukkueet pelaavat Ruotsin korkeimmalla sarjatasolla – miehet Svenska Superligania ja naiset Superligania. Seuran miesten edustusjoukkue pelaa kotiottelunsa Lisebergshallenissa. Seuran peliasu on kotona musta ja vieraissa punainen. == Saavutukset == ; Miehet * Ruotsin mestaruus: 2002, 2003 * Hopeaa: 1998, 2000, 2006 * Pronssia: 1997, 2001, 2008 ; Naiset * Hopeaa: 2005 * Pronssia: 1994, 2001, 2008 ==Aiheesta muualla== * Pixbo Wallenstam IBK - Seuran kotisivu *Pixbo Wallenstam IBK på svenskafans.com Luokka:Svenska Superliganin seurat Luokka:Elitserienin seurat Luokka:Härrydan kunta Luokka:Vuonna 1981 perustetut urheiluseurat
Kuka pelkää Virginia Woolfia? (elokuva)

Kuka pelkää Virginia Woolfia? () on vuonna 1966 ensi-iltansa saanut yhdysvaltalainen draamaelokuva, jonka on ohjannut Mike Nichols. Se perustuu Edward Albeen samannimiseen näytelmään vuodelta 1962. Näytelmän ja elokuvan alkuperäinen nimi on sanaleikki Disneyn Kolme pientä porsasta -elokuvan laulusta "Pahaa sutta ken pelkäisi?", ja viittaa myös feministikirjailija Virginia Woolfiin. Elokuvan henkilöinä ovat kaksi pariskuntaa, joista miehet ovat professoreja samalla yliopistossa. Tapahtumien ajankohta on juhlien jatkoilla vanhemman pariskunnan kotona. Elizabeth Taylor sai Oscarin roolistaan Marthana, vanhemman professorin rouvana ja Sandy Dennis sivuosa- Oscarin Honeyn roolista.Who's Afraid of Virginia Woolf? Filmsite Lisäksi elokuva sai kolme muuta Oscaria parhaasta kuvauksesta, lavastuksesta ja puvustuksesta. Elokuva valittiin vuonna 2013 Yhdys­valtojen kongressin kirjaston National Film Registryyn, johon kootaan esteetti­sesti, historialli­sesti tai kulttuuri­sesti merkittäviä amerikkalais­elokuvia.Complete National Film Registry Listing, National Film Preservation Board, Library of Congress. Viitattu 13.7.2016. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. == Näyttelijät == == Lähteet == == Aiheesta muualla == * * Leffatykki Luokka:Vuoden 1966 yhdysvaltalaiset elokuvat Luokka:Yhdysvaltalaiset draamakomediaelokuvat Luokka:Yhdysvaltalaiset mustavalkoelokuvat Luokka:Mike Nicholsin ohjaamat elokuvat Luokka:Parhaan naispääosan Oscar-palkinnon saaneet elokuvat Luokka:Parhaan naissivuosan Oscar-palkinnon saaneet elokuvat Luokka:Parhaan kuvauksen Oscar-palkinnon saaneet elokuvat Luokka:Parhaan lavastuksen Oscar-palkinnon saaneet elokuvat Luokka:Parhaan puvustuksen Oscar-palkinnon saaneet elokuvat Luokka:BAFTA Film Award -palkitut elokuvat
Sahankylä (Kauhajoki)

Sahankylä on kylä Kauhajoen koillisosassa, Aronkylän ja Lustilan sekä Ikkeläjärven välissä. Kylän läpi kulkee länsi-itäsuunnassa Ikkeläjärventie (paikallistie 17109). Asukkaita Sahankylässä on noin 200 (2007). Kylä sijaitsee 118 metrin korkeudessa merenpinnasta. Kylässä toimii vuonna 1951 perustettu koulu, jossa on luokat 1–6. Kun naapurikylästä Ikkeläjärveltä vuonna 1999 lakkautettiin koulu, oppilaat siirtyivät sieltä Sahankylän kouluun. == Historia == Sahankylä on varsin nuori kylä, sillä pääosa kylän pelloista on raivattu ja taloista rakennettu sotien jälkeen. Kuitenkin kylässä sijaitsevat Isoluoman ja Hautalan (entinen Hauta-Aho) tilat ovat 1800-luvuilta. Nykyinen Ponsimaan tila (entinen Hautaoja) on vuodelta 1909. Isoluoman talo toimi aikoinaan vuosikymmenten ajat metsätöissä olleiden työmiesten ja rintakyläläisten isäntien majatalona. Sahankylään perustettiin 1940- ja 1950-lukujen taitteessa Suomen suurin yhtenäinen rintamamiesalue, joka perustui maanhankintalakiin. Kylään saapui raivaajia eri puolilta Suomea, jotka perustivat kylään yhteensä 42 asutustilaa. Sahankylästä muotoutui raivauksen vuoksi säännöllisen muotoinen kokonaisuus suorine linjoineen. 1970- ja 1980-luvuilla Sahankylästä muutti paljon väkeä työn perässä Ruotsiin. Perimätiedon mukaan Kauhajoen kirkon kello piilotettiin Kauhajoen kapinan aikana Sahankylässä sijaitsevaan Vaunulampeen, eikä ole tiedossa, onko kello yhä lammessa. Venäläiset polttivat Kauhajoen kirkon tapuleineen ja pappilan lopulta 1. syyskuuta 1808. == Lähteet == == Aiheesta muualla == *Sahankylän koulun kotisivut Luokka:Kauhajoen kylät
Kultakuoriainen

Kultakuoriainen (Cetonia aurata) on lehtisarvisiin (Scarabaeidae) kuuluva kovakuoriaislaji. == Tuntomerkit == === Koko === Kotelosta kuoriutumisen jälkeen täysikasvuinen kultakuoriainen on keskimäärin noin 20 millimetrin mittainen. === Ulkonäkö === Kuoriainen on väriltään yleensä kiiltävän metallinvihreä, vaikka yksilökohtaisesti väritys saattaakin joskus vaihdella myös pronssin, kuparin, violetin, sinimustan ja harmaan välillä. Se on leveäselkäinen ja sen peitinsiivissä on ohutta vaaleaa kirjailua. Kultakuoriainen muistuttaa suuresti lähisukulaistaan kuparikuoriaista (Protaetia cuprea tai Potosia cuprea). === Levinneisyys === Kultakuoriaiset ovat melko yleisiä koko Euroopassa, mutta erityisesti niitä esiintyy Etelä- ja Keski-Euroopassa. Suomessa kultakuoriainen on yleinen lähes koko maassa. == Elintavat == Aikuinen kultakuoriainen on päiväaktiivinen ja viihtyy kesän auringonpaisteessa. Se on myös taitava lentäjä: lentoon lähtiessään sen ei tarvitse levittää peitinsiipiään, sillä kuoriainen voi työntää lenninsiipensä esille peitinsiipien alla olevista lovista. === Ravinto === Kuoriainen viihtyy hyvin putkikasvien kukinnoilla, joilla se käyttää kukkien siitepölyä ja terälehtiä ravinnokseen. Kuoriaiselle kelpaa hyvin myös ruusun, ohdakkeen ja mesiangervon kukat. Toukat elävät lahossa puuaineksessa tai kasvien juuria syöden. == Lähteet == == Aiheesta muualla == *Skannattu 3d-malli Kultakuoriainen (Cetonia aurata) *Laji.fi: Kultakuoriainen (Cetonia aurata) *Ötökkätieto: Kultakuoriainen (Cetonia aurata) *University of Michigan, Animal Diversity Web (ADW): Cetonia aurata *Centre for Agriculture and Biosciences International (CABI): Cetonia aurata (flower, beetle) *Pherobase: Semiochemicals of Cetonia aurata, the Green rose chafer Luokka:Lehtisarviset
Banco Santander

Banco Santander, S.A. on Espanjan suurin pankki. Se on pankkiryhmä Grupo Santanderin keskeinen osa. Pankki on kotoisin espanjalaisen Kantabrian maakunnan Santanderin kaupungista, jonne se perustettiin 1857.Santanderin historia Banco Santander ja Central Hispano yhdistyivät 1999, ja niistä muodostui Banco Santander Central Hispano (BSCH). Ryhmä osti 2004 brittiläisen Abbeyn, jonka nimeksi muuttui vuonna 2011 Santander.Title In My Grasp Says Hamilton Subprime-kriisin pyörteissä Banco Santander osti Bradford & Bingleyn talletusliiketoiminnan ja 200 toimipaikasta koostuvan konttoriverkoston. B&B-brandi; jäi toistaiseksi käyttöön, mutta talletukset siirtyivät brittipankki Abbeyn haltuun, jonka Santander osti vuonna 2004. Kaupassa Santander maksoi 400 miljoonaa puntaa B&B;:n 2,7 miljoonasta asiakkaasta, joilla oli yhteensä noin 21 miljardin punnan talletusvarat pankissa. B&B;:n suurin ongelma, 41 miljardin punnan asuntolainakanta, ei kelvannut ostajille ja jäi valtion ongelmaksi. B&B;:n hankinta vahvisti Banco Santanderin asemaa saarivaltiossa. Yritys oli ehtinyt ostaa jo aikaisemmin heinäkuussa brittiasuntolainoittaja Alliance & Leicesterin. ==Santander Suomessa== Santanderilla on rahoitusalan liiketoimintaa myös Suomessa. Lisäksi Santander osti 2009 alussa GE Moneyn Suomen liiketoiminnat, joita on ryhdytty hoitamaan Santander Consumer Financen alla. Suomessa Santander Consumer Finance on suurimpia autorahoittajia. Tuotteisiin kuuluu myös Santander laina 2 000 eurosta 50 000 euroon, 2 - 10 vuoden laina-ajalla. Kulutusluoton korko on asiakaskohtainen muutamasta prosentista yli kymmeneen prosenttiin. ==Lähteet== ==Aiheesta muualla== *Santanderin kotisivu Luokka:Espanjalaiset pankit Luokka:Euro Stoxx 50 -indeksi Luokka:IBEX 35 -indeksi
VHDL

VHDL eli VHSIC Hardware Description Language (, VHSIC) on suosittu laitteistokuvauskieli. Kielestä on IEEE:n standardi IEEE 1076. Toisin kuin perinteisissä ohjelmointikielissä (esimerkiksi C-kieli tai Java) VHDL:n periaatteena on kuvata laitteiston, erityisesti digitaalipiirien, toimintaa tai rakennetta tekstimuotoisesti. Kieli on kehitetty alun perin Yhdysvaltojen puolustusministeriön aloitteesta, ja sen syntaksi perustuu Ada- ohjelmointikieleen. VHDL on nykyään Verilogin ohella laajimmin käytössä olevia laitteistokuvauskieliä mm. elektroniikkateollisuudessa. VHDL:llä kirjoitetun koodin suoritus jäljittelee laitteiston käyttäytymistä, siksi oletuksena koodi suoritetaan rinnakkaisesti. Toisaalta myös peräkkäin suoritettavaa koodia on mahdollista kirjoittaa. VHDL-mallin toiminnallisuutta simuloidaan ajamalla koodia kehitysympäristössä joka sisältää simulaattorin (esim. Mentor Modelsim). VHDL:llä kirjoitettuja malleja hyödynnetään usein myös logiikkasynteesissä, jossa malli muunnetaan synteesiohjelmiston avulla piirustuksiksi fyysisesti toteuttamiskelpoiselle mikropiirille (erityisesti usein ASICille) tai ohjelmointitiedostoksi FPGA-piirille. Laitteistosynteesiin kelpaavan VHDL-mallin kirjoittaminen vaatii erityishuomiota kirjoittajalta, sillä kaikki kielen rakenteet eivät ole toteuttamiskelpoisia fyysisessä piirissä joko ollenkaan tai tehokkaasti. Yksinkertaisimmillaan VHDL:llä voidaan kuvata logiikkapiirejä, pitemmälle kehitettäessä voidaan myös kuvata kokonaisia järjestelmiä kuten tietokoneita. Koska suunniteltavat piirit muuttuvat koko ajan monimutkaisemmiksi, ei niitä juurikaan enää suunnitella käsin vaan VHDL:n kaltaisilla laitteistokuvauskielillä. Toisaalta nykyään monimutkaisimpien piirien kanssa VHDL:nkin ilmaisuvoima alkaa osoittamaan rajansa, ja siksi sen korvaamista korkeamman abstraktiotason tarjoavilla kielillä tutkitaan. == Esimerkkikoodi == Esimerkkilohko, jossa ulostulosignaali on sisään tulevien signaalien looginen AND-operaatio. \-- Tämä on VHDL-kommentti \-- tuodaan IEEE-kirjastosta mm. std_logic-tyyppi library IEEE; use IEEE.std_logic_1164.all; \-- entity-osa määrittelee lohkon rajapinnan eli sisäänmenot ja ulostulot entity ANDGATE is port ( IN1 : in std_logic; IN2 : in std_logic; OUT1: out std_logic); end ANDGATE; \-- architecture-osa määrittelee lohkon toteutuksen architecture RTL of ANDGATE is begin OUT1 <= IN1 and IN2; end RTL; ==Katso myös== * Laitteistokuvauskieli ==Lähteet== == Aiheesta muualla == * http://www.vhdl-online.de/tutorial/ Luokka:IEEE-standardit Luokka:Tietokonetekniikka Luokka:Laitteistokuvauskielet
Lassie palaa kotiin

Lassie palaa kotiin on ensimmäinen Lassie-koirasta kertova elokuva. Se kertoo köyhän yorkshireläispojan ja hänen koiransa välisestä ystävyydestä. Laman takia pojan vanhemmat joutuvat myymään koiran rikkaalle kreiville ja perheen isä joutuu lähtemään armeijaan. Lassie karkaa jatkuvasti uudesta kodistaan, kunnes kreivi vie koiran kauas Skotlantiin. Lassie matkaa kuitenkin takaisin kotiin kohdaten paljon vaaroja sekä ymmärtäen, miten julmia ja onnettomia ihmisiä voi olla. Lopulta Lassie saapuu jouluna kotiin Yorkshireen ja loppu on onnellinen. Elokuva oli Oscar-ehdokkaana parhaasta kuvauksesta. Siinä oli sivuosassa Elizabeth Taylor, vuosikymmeniä kestäneen uransa ensimmäisessä elokuvaroolissa.1943 Academy Awards Filmsite == Näyttelijät == == Lähteet == == Aiheesta muualla == *Telvis Luokka:Vuoden 1943 yhdysvaltalaiset elokuvat Luokka:Yhdysvaltalaiset perhe-elokuvat Luokka:Yhdysvaltalaiset seikkailuelokuvat Luokka:Yhdysvaltalaiset draamaelokuvat Luokka:Yhdysvaltalaiset romaaneihin perustuvat elokuvat Luokka:Elokuvat koirista
Ei rahasta

Ei rahasta (BUtterfield 8) on jännityselokuva vuodelta 1960. Sen englanninkielinen nimi BUtterfield 8 viittaa puhelinkeskusten nimeämiseen kahdella isolla alkukirjaimella. Elokuva perustuu Jon O'Haran romaaniin. Se kertoo nuoresta naisesta, jonka ruumis löydetään hukkuneena New Yorkista. Elizabeth Taylor sai suorituksestaan Oscarin. == Näyttelijät == Lähde: == Arvioita == Video-oppaassa vuodelta 1994 Ei rahasta saa kolme tähteä viidestä, mikä vastaa sanallista arviota ”hyvä”. == Lähteet == == Aiheesta muualla == * Luokka:Vuoden 1960 yhdysvaltalaiset elokuvat Luokka:Yhdysvaltalaiset draamaelokuvat Luokka:Daniel Mannin ohjaamat elokuvat Luokka:Parhaan naispääosan Oscar-palkinnon saaneet elokuvat
Lou

Lou tarkoittaa seuraavia asioita: * Lou, kiinalainen rakennustyyppi * Lou, kiinalainen tähtikuvio * Lou, etunimi * Lou, sukunimenä: ** Alice Phoebe Lou (s. 1993), eteläafrikkalainen laulaja ja lauluntekijä ** Bonnie Lou, oik. Mary Jo Kath (1924–2015), yhdysvaltalainen rock ’n’ roll- ja countrylaulaja ** Marie-Josée Ta Lou (s. 1988), norsunluurannikkolainen pikajuoksija ** Lou Jiahui (s. 1991), kiinalainen jalkapalloilija ** Lou Ye (s. 1965), kiinalainen elokuvaohjaaja ** Lou Yue (s. 1987), kiinalainen jääkiekkoilija ** Lou Yun (s. 1964), kiinalainen telinevoimistelun olympiavoittaja ja maailmanmestari *Lou, hahmo Simpsoneissa.
28 xiuta

28 xiuta (二十八宿, pinyin: èrshíbā xiù) merkitsee kiinalaisessa tähtitieteessä sekä taivaan sektoria että tähtikuviota, jonka mukaan sektori on nimetty. Kiinalaiset käyttivät 28 xiuta määritellessään auringon, kuun, planeettojen, komeettojen, meteoriittien, supernovien ym. taivaan ilmiöiden sijaintia. Taivaankansi jaetaan kolmeen aitaukseen, jotka sisältävät sirkumpolaariset tähdet, sekä 28 xiuhun, joita lännessä kutsutaan kuunhuoneiksi, koska kuun vaiheen ja kuun "asuttaman" xiun perusteella pystyttiin määrittelemään auringon kulloinenkin suunta. Kuun kausi on n. 28 päivää, joten kolmen aitauksen ulkopuolelle jäävä taivaankansi jaettiin 28 osaan. Jokaista sektoria määrittää ekliptikan tuntumassa sijaisevista kirkkaista tähdistä muodostettu tähtikuvio, jota myös kutsutaan nimellä "xiu". Xiun keskeisten tähtikuvioiden tähdet olivat ekliptikalla n. 2000 eaa., joten on oletettavaa, että 28 xiuta kehitettiin niihin aikoihin. Ne kuvailtiin kirjallisesti ensi kertaa Zhou- dynastian kaudella. Han-dynastian aikana ne jaettiin neljään ryhmään ilmansuuntien mukaan. Näitä neljää ilmansuuntaa kutsuttiin "kuviksi" (xiàng 象), mutta yleinen nykynimitys niille on "tähdistö". Pohjoisen tähdistö on Musta kilpikonna eli Tumma soturi (北方玄武 běifāng xuánwǔ), idän tähdistö on Sinivihreä lohikäärme (東方青龍 dōngfāng qīnglóng), etelän tähdistö on Punainen lintu (南方朱雀 nánfāng zhūquè) ja lännen tähdistö on Valkoinen tiikeri (西方白虎 xīfāng báihǔ). Kukin tähdistö sisältää seitsemän xiuta. Neljä tähdistöä 四象 Xiu 宿 Nimi Pinyin Käännös Länsimainen tähdistö Idän sinivihreä lohikäärme 東方青龍 角 Jiăo Sarvi Spica (alpha vir) 亢 Kàng Kaula Neitsyt 底 Dī Pohja Vaaka 房 Fáng Talo Vaaka 心 Xīn Sydän Antares 尾 Wěi Pyrstö Skorpioni 箕 Jī Viskuri Jousimies Pohjoisen musta kilpikonna 北方玄武 斗 Dǒu Vakka Jousimies 牛 Niú Härkä Kauris 女 Nǚ Neito Vesimies 虚 Xū Tyhjiö Vesimies 危 Wēi Katto (Vaara) Vesimies/Pegasus 室 Shì Huone Pegasus 壁 Bì Seinä Algenib, Pegasus Lännen valkoinen tiikeri 西方白虎 奎 Kuí Askel Andromeda 婁 Lóu Lieka Oinas 胃 Wèi Vatsa Oinas 昴 Mǎo Hiukset Seulaset 畢 Bì Verkko Härkä 觜 Zī Nokka Orion 參 Shēn Orionin vyö Orion Etelän punainen lintu 南方朱雀 井 Jǐng Kaivo Kaksoset 鬼 Guǐ Aave Rapu 柳 Liǔ Paju Hydra 星 Xīng Tähdet Alphard 張 Zhāng Jousi Crater 翼 Yì Siivet Corvus 軫 Zhěn Vaunut Corvus ==Lähteet== * Xiaochun Sun, Jacob Kistemaker: "The Chinese Sky During the Han", 1997 ==Aiheesta muualla== * 28 xiuta: kuvat * 28 xiun merkityksiä suomeksi Luokka:Kiinalainen astrologia Luokka:Kiinalainen kosmologia Luokka:Kiinalainen tähtitiede es:Constelaciones chinas it:Costellazioni cinesi pt:Constelações chinesas
Musta kilpikonna

Musta kilpikonna (玄武 pinyin: xuánwǔ, kirjaimellisesti tumma soturi; japani: kanji 玄武, hiragana げんぶ; korea: 현무; vietnam: Huyềnvũ) on yksi neljän kiinalaisen tähdistön symboleista, neljästä eläimestä. Sitä kutsutaan myös nimellä "Pohjoisen tumma soturi" (北方玄武 běifāng xuánwǔ), koska sanaa "kilpikonna" käytetään päivittäisessä kielenkäytössä ilmaisemaan kielteisiä seksuaalisväritteisiä asioita ja näin sen käyttöä puheessa pidetään hyvien tapojen vastaisena. Se on pohjoisen, talven ja keskiyön symboli. Tähdistöä voidaan kuvata kolmella tapaa: * kilpikonna * kilpikonna ja käärme, usein käärme kietoutuneena kilpikonnan ympärille * soturi, jonka jaloissa on käärme ja kilpikonna ==Mustan kilpikonnan seitsemän tähtikuviota== Mustan kilpikonnan tähdistö koostuu seitsemästä xiusta eli tähtikuvioista: * 斗 Dǒu Vakka * 牛 Niú Härkä * 女 Nǚ Neito * 虚 Xū Tyhjiö * 危 Wēi Katto (Vaara) * 室 Shì Huone * 壁 Bì Seinä Luokka:Kiinalainen tähtitiede Luokka:Kiinalainen kosmologia
Sinivihreä lohikäärme

Sinivihreä lohikäärme (青龍, yksinkert.: 青龙, pinyin: qīnglóng; japani: kanji 青竜, hiragana せいりゅう; korea: 청룡; vietnam: Thanhlong) on yksi neljän kiinalaisen tähdistön symboleista, neljästä eläimestä. Sitä kutsutaan myös nimellä "Idän sinivihreä lohikäärme" (東方青龍, yksinkert.: 东方青龙; pinyin: dōngfāng qīnglóng). Se on idän, kevään ja aamun symboli. ==Sinivihreän lohikäärmeen seitsemän tähtikuviota== Sinivihreän lohikäärmeen tähdistö koostuu seitsemästä xiusta eli tähtikuvioista: * 角 Jiăo Sarvi * 亢 Kàng Kaula * 底 Dī Pohja * 房 Fáng Talo * 心 Xīn Sydän * 尾 Wěi Pyrstö * 箕 Jī Viskuri Luokka:Kiinalainen kosmologia Luokka:Kiinalainen tähtitiede
Punainen lintu

Punainen lintu (朱雀 pinyin: zhūquè) on yksi neljän kiinalaisen tähdistön symboleista, neljästä eläimestä. Sitä kutsutaan myös nimellä "Etelän punainen lintu" (南方朱雀 nánfāng zhūquè). Se on etelän, kesän ja keskipäivän symboli. ==Punaisen linnun seitsemän tähtikuviota== Punaisen linnun tähdistö koostuu seitsemästä xiusta eli tähtikuvioista: * 井 Jǐng Kaivo * 鬼 Guǐ Aave * 柳 Liǔ Paju * 星 Xīng Tähdet * 張 Zhāng Jousi * 翼 Yì Siivet * 軫 Zhěn Vaunut Luokka:Kiinalainen kosmologia Luokka:Kiinalainen tähtitiede
Valkoinen tiikeri (tähdistö)

Valkoinen tiikeri (白虎 pinyin: báihǔ; japani: kanji 白虎, hiragana びゃっこ; korea: 백호; vietnam: Bạchhổ) on yksi neljän kiinalaisen tähdistön symboleista, neljästä eläimestä. Sitä kutsutaan myös nimellä "Lännen valkoinen tiikeri" (西方白虎 xīfāng báihǔ). Se on lännen, syksyn ja illan symboli. ==Valkoisen tiikerin seitsemän tähtikuviota== Valkoisen tiikerin tähdistö koostuu seitsemästä xiusta eli tähtikuvioista: * 奎 Kuí Askel * 婁 Lóu Lieka * 胃 Wèi Vatsa * 昴 Mǎo Hiukset (Seulaset) * 畢 Bì Verkko * 觜 Zī Nokka * 參 Shēn Orionin vyö Luokka:Kiinalainen kosmologia Luokka:Kiinalainen tähtitiede
Ankie Bagger

Ankie Bagger (s. 30. syyskuuta 1964 Ruotsi) on ruotsalainen disco/pop-muusikko ja -laulaja. ==Julkaisut== ===Albumit=== *Where Were You Last Night (1989) *From The Heart (1993) *Flashback (1995) === Singlet === *"People Say It's in the Air" (1988) *"I Was Made for Lovin' You" (1989) *"Where Were You Last Night" (1989) *"Love Really Hurts Without You" (1990) *"Fire and Rain" (1990) *"Happy, Happy Year for Us All" (With The Sylvesters) (1990) *"If You're Alone Tonight" (1991) *"Every Day Every Hour" (1992) *"Bang Bang" (1993) *"Where Is Love?" (1993) *"The Way I Dream About You" (1993) * "Du Köper Aldrig Mig/You Can't Buy My Love" (2008) ==Aiheesta muualla== * Viralliset sivut * Discogs Luokka:Ruotsalaiset laulajat Luokka:Vuonna 1964 syntyneet Luokka:Elävät henkilöt
Guillaume Sayer

Pierre Guillaume Sayer (1796 – toukokuun jälkeen 1849) oli métis- turkiskauppias, jonka oikeudenkäynti merkitsi loppua Hudson's Bay Companyn turkiskauppamonopolille Pohjois-Amerikassa. Sayer kavi turkiskauppaa pembinalaisen kauppiaan Norman Kittsonin kanssa, joka oli Rupertinmaan turkiskauppamonopolin omistavan Hudson's Bay Companyn kilpailija. Sayeria syytettiin laittomasta turkiskaupasta, ja hänet tuotiin Fort Garryssä sijaitsevaan Assiniboian tuomioistuimen eteen 17. toukokuuta 1849. Oikeussalin ulkopuolelle saapui häntä tukemaan suuri aseistettu joukko métis-miehiä Louis Riel vanhemman johdolla. Joukko oli valmis puolustamaan Sayeria väkivallattomasti tai tarvittaessa myös voimaa käyttäen. Oikeudenkäynnissä tuomari Adam Thom totesi Sayerin syylliseksi laittomaan turkiskauppaan. Rikoksesta ei kuitenkaan langetettu sakkoa tai vankeusrangaistusta, minkä väitetään johtuneen oikeussalin ulkopuolella olleen joukon painostuksesta. Heidän kerrotaan huutaneen useita vaatimuksia kuten: (Vapaa kauppa, Vapaa kauppa!). Oikeudenkäynnin tulos merkitsi ongelmia Hudson's Bay Companyn kauppamonopolille Redjoen alueella. Vuonna 1870 monopoli lakkautettiin kokonaan ja kauppa vapautui kaikille yrittäjille. Hudson's Bay Company luopui Rupertinmaan omistuksesta sopimuksella, joka vahvistettiin Ruupertinmaata koskevalla lailla vuonna 1868, jolloin alue yhdistettiin juuri luotuun Kanadan dominioon. Guillaume Sayerin myöhempiä vaiheita ei tunneta. == Lähteet == *Elämäkerta Dictionary of Canadian Biography Onlinessa Luokka:Kanadalaiset henkilöt Luokka:Kanadan historia Luokka:Turkiskauppiaat Luokka:Vuonna 1796 syntyneet Luokka:Vuonna 1849 kuolleet
Jean Nicot

Jean Villemain de Nicot (1530 – 4. toukokuuta 1600) oli ranskalainen diplomaatti. Nicot syntyi Nîmesissä Etelä-Ranskassa ja oli vuosina 1559–1561 Ranskan suurlähettiläs Lissabonissa, Portugalissa. Jean Nicot oli 29-vuotias vuonna 1559, kun hänet lähettiin Portugaliin neuvottelemaan Ranskan prinsessan Valois´n Margaretan ja Portugalin kuninkaan Sebastian I:n avioliitosta. Kun Nicot palasi Portugalista Ranskaan, toi hän mukanaan tupakkaa, jota hän esitteli Ranskan hoville. Tuolloin tupakkaa ei poltettu, vaan sitä käytettiin nuuskaamiseen. Kuningataräiti Katariina de' Medici innostui tästä uudesta kasvista ja toivoi, että sitä alettaisiin kutsua "kuningataryrtiksi." Kun tupakasta tuli muodikas tuote Pariisin hienostopiireissä, Nicot' sta tuli kuuluisa. Aluksi kansa alkoi kutsua tuotetta nimellä nicotina. Vuonna 1828 tupakan sisältämä myrkyllinen aine sai nimekseen nikotiini.Tieteen kuvalehti Historia 10/2013, s. 38 Nicot esitteli tupakan aluksi terveysvaikutteisena ja piti sitä hyvänä hermoille. Sitä käytettiinkin lääkkeenä Ranskan hovissa. Nicot palkittiin maatilalla Brie-Comte-Robertin lähettyviltä, jonne hän vetäytyi eläkepäivikseen. Nicot kuoli Pariisissa 1600 tai 1604. ==Lähteet== Luokka:Ranskan suurlähettiläät Luokka:Vuonna 1530 syntyneet Luokka:Vuonna 1600 kuolleet
Pauliina Hukkanen

Heidi Pauliina Hukkanen (s. 18. helmikuuta 1976 Helsinki) on suomalainen näyttelijä. Hän on esiintynyt suomalaisissa elokuvissa ja teattereissa sekä televisiosarjassa Lehmän vuosi. Hänellä on ollut pieni rooli myös Kumman kaa -televisiosarjassa. == Ura == Hukkanen kuuluu Mikkelin teatterin näyttelijöihin. Hän työskentelee myös freelancer-näyttelijänä kesäteattereissa ja komediaesityksissä. Lisäksi hän työskentelee korumuotoilijana. Hukkanen on toiminut Juvalla teatterituottajana. Hän suunnittelee laulajaksi ryhtymistä, sillä hän on tehnyt sanoituksia yhdessä Inka Nousiaisen kanssa. Hukkanen avasi oman teatteriravintolan kauppakeskus Akselin alakertaan Mikkelissä. == Filmografia == * Vares – yksityisetsivä (2004) * Kumman kaa - Auli (2005) * Matti (2006) * V2 – Jäätynyt enkeli (2007) == Lähteet == Luokka:Suomalaiset näyttelijät Luokka:Vuonna 1976 syntyneet Luokka:Elävät henkilöt
Pater familias

Pater familias () oli antiikin Roomassa perheyhteisön pää. Perheyhteisöön katsottiin kuuluvan varsinaisten verisukulaisten lisäksi talon orjat. Muoto familias noudataa latinan arkaaista genetiiviä eikä myöhempää familiae-muotoa. Pater familias oli tavallisesti suvun vanhin miespuolinen henkilö. Juridisesti familiaan kuuluivat kaikki pater familiaksen alaisuuteen kuuluvat henkilöt, joihin kuuluivat perheen perilliset ja orjat. Perheen vaimo ei välttämättä katsottu kuuluvan näihin vaan hänet saatettiin laskea edelleen isänsä familiaan. Käytännössä perheyksikköä, johon myös vaimo kuului kutsuttiin usein domukseksi (). == Lähteet == Luokka:Antiikin Rooman kulttuuri Luokka:Roomalainen oikeus Luokka:Latinankieliset fraasit